KAUNO TECHNOLOGIJOS UNIVERSITETAS

INFORMATIKOS FAKULTETAS

Veiklos refleksija

Darni socialinė raida (S210B003)

Atliko:

Žilvinas Abromavičius IFF-4/3

2017 m. gruodžio 10 d.

Priėmė:

Dokt. Agnė Budžytė

Doc. Inga Stasiulaitienė

KAUNAS 2017

# Ekologinio pėdsako įsivertinimas

Mano ekologinis pėdsakas buvo matuojamas svetainėje http://www.footprintcalculator.org. Buvo išmatuotas 3,4 žemių arba 5,8 gha. Tuo tarpu vidutinio Lietuvos gyventojo pėdsakas yra 5,86 gha. Palyginus su Lietuvos vidurkiu, mano ekologinis pėdsakas yra praktiškai identiškas: 0,06 gha mažesnis. Atlikus šį testą nustebau, kad pagal tai, kaip gyvenu, prireiktų tiek daug žemės planetų resursų. Didžiausią dalį ekologinio pėdsako palieka paslaugos, net 2,6 gha, toliau 1,1 gha maistas, 1,1 gha transportas, 0,5 gha gyvenamoji vieta. Sumažinti ekologinį pėdsaką galėčiau keletu būdų. Vienas iš būdų kuo daugiau eiti pėsčiomis, o ne važiuoti viešuoju transportu, tačiau tai būtų sunku pasiekti, kai tenka važiuoti gan toli į darbą. Daugmaž kartą per savaitę tenka keliauti tarp tolimų miestų, tai vietoj kelionės automobiliu galėčiau pasirinkti kelionę tarpmiestiniu autobusu ar traukiniu. Taip pat pastebėjau, kad vartoju gan daug produktų supakuotų ir atvežtų iš tolimų vietų. Vartodamas daugiau lokalių produktų, šviežio maisto, daržovių bei vaisių, ekologinis pėdsakas sumažėtų. Taip pat sumažinti vartojimą galėčiau labiau taupydamas elektrą, rūšiuodamas atliekas. Žvelgiant į ateitį, pirkdamas automobilį turėčiau susimąstyti, ar tas automobilis yra ekologiškas, turėčiau stengtis naudoti energiją iš atsinaujinančių šaltinių, pavyzdžiui, iš saulės kolektorių. Prieš modulio pradžią apie tokius dalykus, kaip mano paliekamas ekologinis pėdsakas, retai susimąstydavau. Modulio metu supratau, kad kiekvienas žmogus, įskaitant ir mane, labai daug suvartoja energijos ir kitų resursų, didelė dalis tų resursų nėra atsinaujinantys. Mąstymą pakeitė pilnas būvio ciklas: seniau negalvodavau apie daiktus pagal jų pilną būvio ciklą. Pavyzdžiui, nepagalvodavau, kad pagaminti mažą kiekį mėsos produkto sunaudojami tokie dideli vandens kiekiai.

# Poveikio profesinei bei asmeninei savivokai įsivertinimas

# Profesinė savivoka

* Po 10 metų įsivaizduoju kad būsiu toks: būsiu vyresnysis programuotojas įmonėje, prisidėsiu prie programinės įrangos kūrimo, plėtojimo, palaikymo verslo įmonėms. Ką darysiu konkrečiai? Programuosiu, gal netgi būsiu team lead‘as.
* Pasaulinio darnaus vystymosi tikslas, prie kurio siekimo kaip specialistas prisidėsiu: “Industry, Innovation & Infrastructure”. Uždavinys: “Enhance scientific research, upgrade the technological capabilities of industrial sectors in all countries, in particular developing countries, including, by 2030, encouraging innovation and substantially increasing the number of research and development workers per 1 million people and public and private research and development spending”. Kaip prisidėsiu? Prisidėsiu kurdamas, plėtodamas pramoninių įmonių programinę įmonę. Įvairi programinė įranga yra pasenusi, įvairi programinė įranga įgyvendinta neefektyviausiu sprendimu aplinkos saugojimo, elektros suvartojimo atžvilgiu. Prisidėdamas prie šių įmonių programinės įrangos kūrimo ir tobulinimo, prisidėsiu prie tikslo “Industry, Innovation & Infrastructure”.
* Ateities specialistas labiau atsižvelgia, ar tam tikri programiniai sprendimai suvartoja daugiau ar mažiau kompiuterio resursų, nes šiandienos programinė įranga kuriama ne taip atsižvelgiant į šį kriterijų. Taip pat ateities specialistas turėtų atsižvelgti į savo darbovietės įpročius: nenaudoti jokių popierinių dokumentų, taupyti elektrą išjungiant darbo priemones (kompiuterius ir panašiai) kai baigiasi darbas, vykti į darbą ne visureigiu, daug ryjančiu automobiliu, bet viešuoju transportu ar pėsčiomis.
* Atsirado požiūris iš kitos pusės apie mano profesinį vaidmenį ir profesines atsakomybes. Seniau visai nepagalvodavau ir neatsižvelgdavau į tai, kokią įtaką mano profesinė veikla daro gamtai: iš vienos pusės kuriami programiniai sprendimai, kurie sumažina įvairias išlaidas ir poveikį gamtai, iš kitos pusės: pats programinės įrangos kūrimas ir naudojimo skatinimas skatina elektroninės įrangos tobulėjimą, didesnį jų naudojimą, dėl ko didėja elektros sunaudojimas, o naujų elektroninių prietaisų būvio ciklas reikalauja labai daug žemės resursų.

# Asmeninė savivoka

* Nežinau